বাংলাদেশ লাঠিয়াল বাহিনী

বাংলাদেশ লাঠিয়াল বাহিনী (পূর্বনাম: নিখিল বঙ্গ লাঠিয়াল বাহিনী) বাংলাদেশের একটি ক্রীড়া সংগঠন যা একদল লাঠিয়াল দ্বারা পরিচালিত হয় এবং দেশব্যাপী লাঠি খেলার আয়োজন করে থাকে। ১৯৩৩ সালে সংগঠনটি প্রতিষ্ঠিত হয়। এর সদরদপ্তর কুষ্টিয়ার পূর্ব মজমপুরে অবস্থিত। ১৯৯৩ সালে ঢাকায় অনুষ্ঠিত দক্ষিণ এশীয় গেমসে লাঠিয়াল বাহিনী অংশগ্রহণ করে। প্রতিবছর সংগঠনটি কুষ্টিয়াতে ওস্তাদ ভাই লাঠিখেলা উৎসব ও লোকজ মেলা-এর আয়োজন করে যেখানে বিভিন্ন এলাকার লাঠিয়াল ও দর্শকেরা অংশগ্রহণ করে থাকে।

 ইতিহাস 

১৯১৩ সালের ৭ ডিসেম্বর কুষ্টিয়ার মজমপুরে সিরাজুল হক চৌধুরী জন্মগ্রহণ করেন। লাঠি খেলার পারদর্শীতার কারণে তিনি ওস্তাদ ভাই নামে পরিচিত হয়ে ওঠেন। সিরাজুল ১৯৩৩ সালে নিখিল বঙ্গ লাঠিয়াল বাহিনী প্রতিষ্ঠিত করেন। বাংলাদেশ রাষ্ট্রের জন্ম হলে এই সংগঠনের নাম পরিবর্তন করে বাংলাদেশ লাঠিয়াল বাহিনী রাখা হয়। লাঠিয়াল বাহিনীর সদর দপ্তর কুষ্টিয়ায় অবস্থিত। এছাড়াও বিভিন্ন এলাকায় লাঠিয়াল সর্দার রয়েছেন। ২০২২ সালের তথ্যানুযায়ী সারাদেশে ৩১৭ লাঠিয়াল এই সংগঠনের সদস্য ছিলেন।

 তথ্যসূত্র 

বিষয়শ্রেণী:কুষ্টিয়া ভিত্তিক সংগঠন
বিষয়শ্রেণী:কুষ্টিয়ায় ক্রীড়া
বিষয়শ্রেণী:১৯৩৩-এ ব্রিটিশ ভারতে প্রতিষ্ঠিত